Diari Oficial de la Generalitat Valenciana


Sumari del DOGV 3437, del 18-02-1999 (1999/1155)

RESOLUCIÓ de 29 de gener de 1999, de la Direcció Territorial de Cultura i Educació de Castelló, que determina el calendari ordinari i extraordinari d’admissió d’alumnes als centres docents no universitaris mantinguts amb fons públics per al curs 1999/2000.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3437

Data del DOGV
:   18-02-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1155


Data del document
:   29-01-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Castelló de la Plana
    * accés a l'educació
    * alumnat
    * alumne

RESOLUCIÓ de 29 de gener de 1999, de la Direcció Territorial de Cultura i Educació de Castelló, que determina el calendari ordinari i extraordinari d'admissió d'alumnes als centres docents no universitaris mantinguts amb fons públics per al curs 1999/2000. [1999/X1155]
  
El Decret 27 /1998, de 10 de març, del Govern Valencià (DOGV de 26.03.98), regula l'admissió de l'alumnat als centres docents no universitaris de la Comunitat Valenciana sostinguts amb fons públics. El procediment d'admissió d'alumnat als centres d'Educació Infantil, Educació Primària i Educació Secundària està regulat per l'Ordre de 3 d'abril de 1998 (DOGV de 08.04.98).
  
L'article quart de l'Ordre esmentada estableix que en el primer trimestre de l'any natural, el director territorial dictarà una resolució que determine el calendari ordinari i extraordinari d'admissió de l'alumnat als centres docents del seu àmbit competencial.
  
Per aquest motiu cal establir el calendari d'admissió de l'alumnat que s'haurà d'escolaritzar en els centres finançats amb fons públics dels diferents nivells educatius de l'àmbit territorial d'aquesta Direcció Territorial de Castelló.
  
Per això, en virtut de les facultats que tinc conferides, resolc:
  
Primer
  
El calendari que s'haurà de seguir per al procés de confirmació de plaça i d'admissió de l'alumnat, serà el que escaiga, segons l'ensenyament que s'hi impartesca:
  
Ensenyaments Bàsics: per a les sol·licituds d'admissió en centres que impartesquen Educació Infantil/Educació Preescolar, Educació Primària i Educació Especial i Educació Secundària Obligatòria (1r, 2n, 3r i 4t d'ESO).
  
Ensenyaments postobligatoris: per a les sol·licituds d'admissió d'alumnes en Batxillerat Unificat i Polivalent, Curs d'Orientació Universitària, Formació Professional, Batxillerat LOGSE i Formació Professional específica, llevat que una resolució específica, que regulen l'admissió en Cicles Formatius.
  
Segon. Adscripció i confirmació de plaça en centres de Secundària
  
Tots els alumnes que, per tal de continuar l'escolaritat obligatòria, s'hagen d'incorporar el curs 1999/2000 a un centre d'Educació Secundària Obligatòria públic, hauran de sol·licitar necessàriament l'adscripció i confirmació de plaça segons el procediment i el calendari que s'estableixen a continuació:
  
Calendari i activitat
  
1. Fins al 25 de març.
  
Publicació de les vacants existents en cada centre.
  
Publicació de les àrees de influència.
  
Publicació de les adscripcions a centres.
  
2. Fins al 31 de març.
  
Presentació al centre de Primària en el qual està matriculat l'alumne de la sol·licitud de confirmació de plaça per a un centre de Secundària, ha d'adjuntar la documentació que s'especifica als apartats 15-24 de l'Ordre de 3 d'abril de 1998.
  
En aquest cas, quan un alumne, dels que sol·licita confirmació de plaça, és un alumne integrat amb necessitats educatives especials, el centre d'Educació Infantil-Primària adjuntarà a la sol·licitud la Resolució del dictamen d'escolarització o Certificació del centre sobre les necessitats educatives d'aquest alumne.
  
Presentació al centre en el qual està matriculat l'alumne de la sol·licitud de canvi de modalitat lingüística.
  
3. Fins al 15 d'abril.
  
Assignació de places als centres de 1a opció.
  
4. 19 d'abril.
  
Tramesa de les vacants sobrants i de les sol·licituds sense plaça en la 1ª opció:
  
- A l'inspector col·laborador dels centres públics.
  
- Al coordinador dels centres privats.
  
Aquests convocaran els directors o titulars de centres amb llocs disponibles per a assignar als sol·licitants plaça elegida en 2ª o 3ª opció.
  
5. Fins al 23 de abril.
  
Publicació a cada centre de les llistes provisionals de llocs assignats per procés d'adscripció.
  
6. Fins al 28 d'abril.
  
Presentació de reclamacions a la llista provisional.
  
7. Dia 6 de maig.
  
Publicació de llistes definitives del procés d'adscripció.
  
Tercer. Admissió d'alumnes
  
El calendari que caldrà seguir en el procés ordinari d'admissió d'alumnes de Infantil, Primària i Secundaria en centres de Primària serà el següent:
  
Calendari i activitat
  
1. Fins al 20 d'abril.
  
a) Constitució de les comissions d'escolarització.
  
b) Presentació en el centre en el qual està matriculat l'alumne de la sol·licitud de canvi de modalitat lingüística.
  
c) Publicitat de les àrees d'influència.
  
d) Publicitat del centres receptors.
  
2. Fins al 23 d'abril.
  
Publicitat de les vacants existents en cada centre després d'haver estudiat el Consell Escolar del centre corresponent les repercussions de l'aplicació de l'apartat b) i l'alumnat escolaritzat per raons de transport escolar
  
3. Del 23 d'abril al 5 de maig.
  
Presentació de sol·licitud d'admissió i dels documents acreditatius de les circumstàncies a que es refereixen els articles 14, 15, 16, 17, 19, 20, 21, 22, 23, 24, 25, 26 de l'Ordre de 3 d'abril de 1998 (DOGV de 08.04.98).
  
4. Fins al 10 de maig.
  
Assignació de places per part dels centres de 1ª opció.
  
5. Fins al 17 de maig.
  
Assignació de places als centres de 2ª i 3ª opció.
  
6. Fins al 24 de maig.
  
Publicitat de les llistes provisionals de assignació de llocs escolars.
  
7. Del 25 al 27 de maig.
  
Presentació de les reclamacions a les llistes provisionals davant del consell escolar del centre.
  
8. Fins al 31 de maig.
  
Publicitat de les llistes definitives d'assignació de llocs escolars.
  
9. De l'1 al 4 de juny
  
Presentació de reclamacions contra les llistes definitives davant la comissió municipal d'Escolarització.
  
10. Fins al 8 de juny.
  
Matriculació dels alumnes en els centres on han estat admesos.
  
Quart
  
El calendari que caldrà seguir en el procés d'admissió ordinària per als alumnes d'ESO en centres d'Educació Secundària i d'Ensenyaments Postobligatoris: BUP, Batxillerat LOGSE, Formació Professional i Ensenyaments Especialitzats serà el següent:
  
Calendari i activitat
  
1. Dia 6 de maig.
  
Publicació de les vacants d'educació secundaria que resten després del procés d'adscripció i confirmació de plaça.
  
Publicació de vacants de batxillerat LOGSE i Ensenyaments Especialitzats.
  
Publicació de centres receptors.
  
2. Fins al 21 de maig.
  
Presentació de la sol·licitud d'admissió i dels documents acreditatius de les circumstàncies a què es refereixen els articles 14-26 de l'Ordre de 3 d- abril de 1998.
  
3. Dia 28 de maig.
  
Assignació de places als centres de 1ª opció.
  
4. Fins al 1 de juny.
  
Assignació de places als centres de 2ª opció.
  
5. Fins al 4 de juny.
  
Formalització de la d'assignació de places als centres de 3ª opció i publicació, a tots els centres, de les llistes provisionals.
  
6. Fins al 10 de juny.
  
Presentació al centre de les reclamacions a la llista provisional.
  
7. Fins al 14 de juny.
  
Publicació de les llistes definitives del procés d'admissió.
  
8. Fins al 18 de juny.
  
Presentació a la Comissió d'Escolarització de les reclamacions a la llista definitiva.
  
9. 22 de juny.
  
Resolució de reclamacions a la llista definitiva del procés d'admissió.
  
10. Fins al 20 de juliol.
  
Els Centres fixaran el període de matriculació dels alumnes entre el 24 de juny i el 20 de juliol.
  
Cinquè
  
El procés extraordinari d'admissió exclusiu per als centres en els quals s'imparteixen ensenyaments que comporten proves extraordinàries de setembre serà el següent:
  
1. Fins al 7 de setembre.
  
Presentació de sol·licituds.
  
2. Fins al 10 de setembre.
  
Publicitat de les llistes provisionals d'alumnes admesos i no admesos.
  
3. Fins al 15 de setembre.
  
Publicitat de les llistes definitives dels alumnes admesos i no admesos i formalització de matricula fins al 18 de setembre.
  
Sisé
  
Aquestes activitats, les coordinaran les comissions d'escolarització, que hauran d'exercir les funcions previstes a l'article 13 del Decret i les encomanades per l'article 6.3 de l'Ordre de 3 d'abril de 1998.
  
Els directors dels centres hauran d'exposar, al tauler d'anuncis, les normes que regulen l'admissió d'alumnes als centres docents finançats amb fons públics.
  
Seté
  
La declaració de la renda anual de la unitat familiar per tal de justificar, si s'escau, aquest criteri, serà la corresponent a l'any 1997. Per la qual cosa els consells escolars dels centres hauran de considerar l'import del salari mínim interprofessional corresponent a aquest any que, d'acord amb el Reial Decret 2.656/96, de 27.12.96 (BOE de 28.12.96), és de 932.820 pessetes anuals; cal considerar la base imposable.
  
Vuité
  
Podran matricular-se en el primer curs d'Educació Primària només els alumnes que hagen complit o que compliran 6 anys abans del 31 de desembre de 1999 (nascuts l'any 1993).
  
Nové
  
Podran integrar-se en els ensenyaments del nou sistema educatiu, 4t. d'ESO, els alumnes que al curs 1998-99 estiguen matriculats en segon de Batxillerat Unificat Polivalent i segon curs del Primer Grau de Formació Professional, quan no hagen superat els ensenyaments de règim diürn d'aquests nivells i s'hagen decidit per aquesta opció, si compleixen els requisits establerts per la Direcció General d'Ordenació i Innovació Educativa i els articles 9, apartat primer, 12 i 17 de la Llei 1/1990.
  
Deu. Sol·licituds
  
Les sol·licituds s'hauran d'ajustar al model oficial, que serà facilitat gratuïtament pel centre docent on el pare, mare o tutor sol·licite la confirmació de la plaça o l'admissió del alumne a un centre.
  
Onze
  
Els alumnes admesos hauran de formalitzar la matrícula en les dades establertes en aquesta resolució. Es consideraran com a vacants les places assignades a aquells alumnes admesos que no l'hagen formalitzada dins del termini, s'entendrà que aquests alumnes renuncien a la matrícula (art. 23 del Decret 27/1998).
  
En aquest cas, les places vacants s'assignaran seguint l'ordre de preferència dels alumnes que figuren a la llista de no admesos, considerada com llista d'espera del procés d'admissió. Si no hi hagués alumnes pendents d'admissió, es consideraran com a llocs escolar vacants, que s'oferiran seguint el procediment extraordinari de setembre.
  
Dotze
  
Als centres on s'impartesquen ensenyaments no obligatoris i per a aquests ensenyaments, els alumnes que no hagen de canviar de centre i hagen aprovat totes les assignatures en l'avaluació final de juny, hauran de formalitzar la matrícula en el període de matriculació de juny. Igualment, els alumnes que no hagen de canviar de centre i en l'avaluació de juny no hagen superat una o dues assignatures i, per tant, queden pendents per a la realització de les proves de setembre, hauran de formalitzar la matrícula del curs següent en el període de matriculació de juny.
  
Tretze
  
Els alumnes per a matricular-se hauran d'aportar la documentació que es requereix a l'article 35 de l'Ordre de 3 d'abril de 1998.
  
A més, els alumnes que superen l'Educació Secundària Obligatòria d'implantació anticipada i vulguen matricular-se en 3r de BUP, 1r. de Batxillerat LOGSE, en qualsevol de les seues modalitats, o a qualsevol dels cicles de Grau Mitjà de la Formació Professional Específica, hauran de presentar en el moment de la matriculació el Llibre d'Ensenyament Bàsic diligenciat i tancat pel centre on han finalitzat aquests ensenyaments.
  
Quan es tracte d'alumnes escolaritzats anteriorment en centres de BUP, hauran de presentar el Llibre de Qualificacions diligenciat o, si no n'hi ha, i mentre es presenta el Llibre abans esmentat, certificat de baixa del centre anterior amb expressió de la seua situació acadèmica.
  
Cal recordar que els alumnes que accedisquen a tercer d'ESO, hauran de presentar en el moment de la matriculació el Número de la Seguretat Social (NUSS) d'acord amb el que estableix el Reial Decret 84/1996, de 26 de gener, pel qual s'aprova el Reglament General sobre inscripció d'empreses i afiliació, altes, baixes i variacions de dades de treballadors en la Seguretat Social (BOE de 27.2.96). Al mateix temps s'adverteix l'obligatorietat de disposar del NUSS a partir dels catorze anys.
  
DISPOSICIONS TRANSITÒRIES
  
Primera
  
En la matriculació dels alumnes del tercer i quart d'ESO no és preceptiu abonar la quota d'assegurança escolar per estar incorporats a la implantació generalitzada de la Educació Secundària Obligatòria.
  
Segona
  
Quan els terminis establerts en aquesta resolució per a alguna de les activitats ordenades coincidisquen amb festes locals, queden autoritzats els consells escolars municipals o de centre per a introduir les variacions pertinents sempre que no afecten a les dates de principi i final del procés.
  
DISPOSICIÓ FINAL
  
Aquesta resolució serà tramesa a la direcció dels centres afectats i als presidents dels consells escolars municipals.
  
Castelló de la Plana, 29 de gener de 1999.- El director territorial de Cultura i Educació: Francisco Baila Herrera.